ඉන්පසු උඩුනුවර ආදායම් පාලක කොට්ඨාසයේ ගම්සභා උසාවියේ සභාපති වශයෙන් පත්කර තිබෙනවා. එම රාජකාරි කරන කාලයේ දී ඇල්පිටිය ගමේ නිවසක් සෑදීමටත්, තේ වගාවත් ආරම්භ කළා. පසු කාලයේ දී සූරියගොඩ උන්නාන්සේගෙන් පාලි හා සංස්කෘත භාෂාව ඉගෙන සී.ජේ.ආර්. ලෙමෙසූරියර් සමග එක්ව නීති නිඝණ්ඩුව නම් මහනුවර සමයට අදාළ වන නීතිය පිළිබඳ ග්‍රන්ථයක් රචනා කිරීමත්, කාලිදාසගේ මේඝදූතය පරිවර්තනය කිරීම පවා සිදු කර තිබෙනවා. ඒ සඳහා බොහෝ විට ගත කර ඇත්තේ රාත්‍රි කාලයයි. 1875 වසරේදී වේල්සයේ එඩ්වඩ් කුමාරයා ලංකාවට පැමිණ මහනුවර සංචාරය කරනවා. පසු කලෙක හතර වැනි එඩ්වඩ් නමින් බ්‍රිතාන්‍යයේ රජකිරුළ හිම වන්නේ එතුමාටයි. උඩරට සම්භාවනීය පුද්ගලයන් හඳුන්වාදෙනු ලැබු අවස්ථාවේ, මගේ මුත්තාත් ඉන් එක් අයෙක්. 1883 වසරේදී දුම්බර රටේ මහත්තයා පදවිය ද, 1885 උඩ පළාතේ රටේ මහත්තයා වශයෙන් සහ උඩරට සහ පහතරට පාලන ප්‍රදේශ සඳහා ව්‍යවස්ථාදායක මන්ත්‍රණ සභාවේ නියෝජිතයෙකු ලෙසත් කටයුතු කරමින් එකවර තනතුරු දෙකක් දරා තිබෙනවා. ඒ අනුව එතුමා මන්ත්‍රණ සභාවේ පළමු නියෝජිතයා වශයෙන් ඉතිහාසයට එක් වෙනවා.
පාලි හා සස්කෘත භාෂාව ඉගෙන ගත්තේ කාගෙන්ද ?
සූරියගොඩ උන්නාන්සේගෙන්